                                                                                                                                         eelnõu

                                                 NARVA  LINNAVALITSUS

                                                  PROTOKOLLILINE   OTSUS

        Narva






                       __.__.2010.a  nr  

Narva-1 piiripunkti suunduvate
sõiduautode transpordivoolu optimeerimisest
Narva Linnavalitsus otsustab:

1. Taotleda Narva Linnavolikogu ees “ Narva-1 piiripunkti suunduvate sõiduautode transpordivoolu optimeerimisest” määruse vastuvõtmist.
2.  Volitada ________________________ nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                                                                          Ants Liimets

                                                                                                              Linnasekretär

Eelnõu

N A R V A    L I N N A V O L I K O G U

M  Ä  Ä  R  U  S

Narva                                                                                                                 __.__.2010.a nr

Narva-1 piiripunkti suunduvate
sõiduautode transpordivoolu optimeerimisest
Käesolev määrus kehtestatakse Kohaliku omavalitsuse korralduse seaduse § 3 punkti 7 alusel ning vastavalt Siseministeeriumi ja Narva Linnavalitsuse vahel sõlmitud halduslepingule.
§1. Piiripunkti Narva-1 suunduva sõiduauto juht võib esitada aadressil Rahu 4a, Narva, asuva transiiditranspordiplatsi (edaspidi „plats“) operaatorile (edaspidi „operaator“) teadet oma kavatsusest registreerida väljasõiduaeg platsilt piiripunkti Narva-1.

§2. Käesoleva määruse § 1 nimetatud teade peab sisaldama vähemalt alljärgnevaid andmeid:

· sõiduauto registreerimisnumbrit ja marki;

· kuupäeva ja kellaaega, millal teate esitaja soovib sõita transiittranspordiplatsilt välja piiripunkti Narva-1;

· kontaktandmeid tagasiside andmiseks.

§3. Operaator teavitab käesoleva määruse § 1 nimetatud autojuhti registreerimisest või pakub talle muud aega. 
§4. Käesoleva määruse § 1 nimetatud registreerimise sagedus sama sõiduauto suhtes ei või olla rohkem kui kord nädalas.
§5. Käesoleva määruse § 2 nimetatud kuupäev ja kellaaeg ei määra piiripunkti territooriumile sissesõiduaega.

§6. Käesoleva määrusega ettenähtud registreerimine on teenus ja kuulub tasumisele operaatorile summas 300 krooni (sisaldab käibemaksu). 
§7. Käesolev määrus jõustub alates            __.__.2010.a.
Mihhail Stalnuhhin

Linnavolikogu esimees

Seletuskiri

Narva Linnavolikogu määruse eelnõule      

Narva-1  piiripunkti suunduvate sõiduautode transpordivoolu optimeerimisest 

Viimasel ajal on oluliselt suurenenud piiripunkti Narva-1 mööda Narva linna territooriumi suunduvate sõiduautode transpordivool. 2010. aasta märtsis ületas piiripunkti väljasõiduks registreeritud sõiduautode arv 2000. Sellisel transpordivoolu intensiivsusel moodustab nimetatud järjekorras piiriületuse ooteaeg üle 100 tunni. Selline olukord on negatiivne turistide, äriinimeste ja teiste isikute jaoks, kes liiguvad ülalmainitud transpordivoolu sees ja kelle aeg on piiratud. Tundub põhjendatuks niisuguse korra kehtestamine, mille kohaselt saab huvitatud isikule pakkuda transiittranspordiplatsi territooriumilt aadressil Narva, Rahu 4a, piiripunkti väljasõiduaja registreerimise teenust. Antud teenust võib huvitatud isik kasutada vabatahtlikult või mitte kasutada ning oodata oma järjekorda üldjärjekorras. EV Siseministeeriumi ja Narva Linnavalitsuse vahel sõlmitud haldusleping ei sisalda tingimusi ja kitsendusi, mis ei võimaldaks ülalnimetatud funktsiooni täitmist.
Nimetatud funktsiooni teostamine ei ole ülalmainitud halduslepingu objektiks, seetõttu transiittranspordiplatsi territooriumilt väljasõiduaja registreerimine on teenus, mille eest võib võtta tasu.

P. Näkk

Linnakantselei nõunik 

õiguslikes küsimustes

KOOSKÕLASTUSLEHT

Narva Linnavalitsus 
Võtta Linnavalitsuse “_____” ____________2010.a.

________________________

Ants Liimets

Linnasekretär

Narva Linnavolikogu otsuse eelnõu 
Narva-1 piiripunkti suunduvate
sõiduautode transpordivoolu optimeerimisest
Valmistab ette: P. Nyakk

